  Анжелика Тихонова корреспондент Матысь нуналъёсы Удмуртиын эсэптэм пӧсь куазь луоз шуыса чаклало. Со сярысь элькунъя  пресс-службаез ивортӥз. 18-23 гудырикошконэ улосвылын эсэптэм пӧсь куазь кариськоз шуыса чакласьком, нунал ӵоже шоро-куспо температура 6-8 градуслы вылӥын луоз (эсэпъя 14-16 градус луыны кулэ), куд-ог нуналъёсы омырын 35 градусозь ӝокыт луоз Удмуртияя Гидрометцентрлэн пресс-службаязТаӵе куазь Россилэн Европа люкетысьтыз лымшор улосвылъёс но Казахстан палась пӧсь омыр вуэмен тупатскиз. Пусъём, со музъемлы матын луись атмосфераын жоб суретъёслы люкаськыны умой луонлык кылдытэ.  Тегъёс: Ижкар Удмуртия инкуазь гужем  